Diari Oficial de la Generalitat Valenciana


Sumari del DOGV 4983, del 12-04-2005 (2005/3235)

Actuacions de juí declaratiu ordinari número 721/2001. Cèdula de notificació.
-----------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3235


Organisme emissor
:   Jutjat de Primera Instància Número 6 de Castelló de la Plana

Tipus de document
:   Anunci

Actuacions de juí declaratiu ordinari número 721/2001. Cèdula de notificació. [2005/Q3235]
  
Procediment: ordinari 721/2001
  
Juí: juí ordinari 721/2001
  
Part demandant: Banco Santander Central Hispano, SA
  
Part demandada: Daniel Carrasco Campos
  
Al juí a què es fa referència s'ha dictat la resolució el text de la qual, literalment, diu així:
  
«Jutjat de Primera Instància número 6 de Castelló de la Plana
  
Ordinari 721/2001
  
Sentència número 138/2002
  
Castelló de la Plana, 18 de juny de 2002
  
Mercedes Bengochea Escribano, jutgessa substituta del Jutjat de Primera Instància número 6 d'esta ciutat i partit, ha vist les presents actuacions de juí declaratiu ordinari número 721 de 2001, interposat pel Banco Santander Central Hispano, SA, assistit per la lletrada la senyora Monsonís Chordá i representada pel procurador el senyor Rivera Llorens, contra Daniel Carrasco Campos, en rebel·lia, que versa sobre reclamació de quantitat i sent-ne
  
Antecedents de fet
  
1. La part actora, en data 17 de desembre de 2001, va presentar demanda, la qual va correspondre per torn a este jutjat en la qual després de l'al·legació dels fets i fonaments de dret aplicables al cas d'actuacions demanava que es dicte sentència que condemne l'actor a pagar la quantitat de 1.086.427 pessetes (6.529,56 euros) més els interessos de demora pactats des del dia 13 de novembre de 2001, amb imposició de costes.
  
2. Admesa a tràmit la demanda i traslladat a les demandades d'esta demanda, no va comparéixer dins del termini i en la forma escaient malgrat haver sigut citada legalment, per la qual cosa se la va declarar en rebel·lia.
  
3. Es va indicar dia i hora per a portar a cap l'audiència prèvia al juí que regulen els articles 414 i següents d'esta norma processal, la qual es va portar a la pràctica i va comparéixer la part actora, que després de ratificar-se en les seues al·legacions, va interessar rebre el plet a prova i es va acordar la pràctica únicament de prova documental; les actuacions van quedar concloses per a dictar sentència de conformitat amb l'article 429.8 de la Llei d'Enjudiciament Civil.
  
4. En la tramitació del present procediment s'han observat en el que és substancial les prescripcions legals i les altres de general i pertinent aplicació al cas d'actuacions.
  
Fonaments jurídics
  
1. La present reclamació de quantitat la plantejar l'actora en compliment de les obligacions derivades d'un contracte de finançament per a la compra de vehicle de motor, contracte l'existència del qual ha quedat acreditada per la prova documental aportada (doc. 2 de la demanda), per la qual cosa de conformitat amb l'article 1.225 del Codi Civil fa prova de les obligacions contretes, i entre les quals la de pagament de l'amortització mensual i de les despeses si escau de devolució, així com de la possibilitat de venciment de bestreta de l'obligació davant l'impagament dels terminis convinguts.
  
2. I davant la pretensió actora, el demandat guarda silenci, per la qual cosa amb l'examen de les proves practicades que consistixen en documental practicada a instància de la part actora, i atés que consta acreditada la realitat del contracte així com l'impagament de les quotes reportades, i sense que s'haja practicat cap prova que tendisca a acreditar que el deute que hi ha s'ha saldat, escau, en virtut del que s'ha pactat i dels articles 1.089 i següents i 1.254 i següents del Codi Civil, condemnar el demandat al pagament de la quantitat reclamada com a principal.
  
3. A la present obligació li són aplicables els articles 1.100, 1.101 i 1.108 del Codi Civil segons els quals el deutor morós haurà d'indemnitzar el creditor en l'interés de la quantitat deguda en concepte de danys i perjuís des de la data de constitució en mora, la qual serà tal i com sol·licita l'actora el dia 13 de novembre de 2001.
  
4. Les costes en aplicació del mandat contingut en l'article 394 de la Llei d'Enjudiciament Civil han de ser imposades al demandat atesa l'estimació de la demanda sense que hi haja causes que aconsellen la seua no imposició.
  
Vists els articles esmentats, els al·legats per les parts i altres de general i pertinent aplicació al cas d'actuacions
  
Decisió
  
Que amb l'estimació íntegra de la demanda interposada pel Banco Santander Central Hispano, SA, assistit per la lletrada la senyora Monsonís Chordá i representat pel procurador el senyor Rivera Llorens contra Daniel Carrasco Campos en rebel·lia, condemne el demandat a pagar a l'actora la quantitat de 6.529,56 euros (1.086.427 pessetes) més els interessos de demora pactats des del dia 13 de novembre de 2001, amb expressa imposició de les costes.
  
La present resolució no és ferma i contra esta resolució s'hi pot interposar un recurs d'apel·lació en este jutjat per a davant l'Audiència Provincial de Castelló en el termini de cinc dies.
  
Esta és la meua sentència, jutjant definitivament en primera instància, que pronuncie, mane i firme.
  
Diligència de publicació: la sentència anterior la va llegir i publicar el magistrat jutge que la va dictar, mentre realitzava audiència pública el mateix dia del seu pronunciament, de la qual cosa en done fe».
  
Atés el desconeixement de l'actual domicili o residència de la part demandada, mitjançant la provisió de 21 de febrer de 2005, el jutge, de conformitat amb el que disposen els articles 156.4 i 164 de la Llei 1/2000 d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de la sentència dictada.